“FAOLIYATNING AYRIM TURLARINI LITSENZIYALASh TOʻGʻRISIDA”GI OʻZBEKISTON RESPUBLIKASI QONUNINI AMALGA OShIRISh ChORA-TADBIRLARI HAQIDA
(law, 2022-03-01)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunini bajarish yuzasidan hamda litsenziyalar berish mexanizmini tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Oliy Majlisining 2001-yil 12-maydagi 222-II-son qarori bilan Amalga oshirilishi uchun litsenziyalar talab qilinadigan faoliyat turlarining roʻyxati tasdiqlanganligi maʼlumot uchun qabul qilinsin. Belgilab qoʻyilsinki, faoliyatning mazkur Roʻyxatga kiritilmagan boshqa turlari litsenziyalanmaydi. 2. Belgilansinki, “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 5-moddasiga hamda Oʻzbekiston Respublikasi Oliy Majlisi tomonidan tasdiqlangan Amalga oshirilishi uchun litsenziyalar talab qilinadigan faoliyat turlarining roʻyxatiga muvofiq 1-ilovadagi davlat tuzilmalariga litsenziyalar berish huquqi beriladi. 3. Vazirlar Mahkamasining komplekslari, faoliyatning ayrim turlarini litsenziyalovchi vazirliklar va idoralar Faoliyatning ayrim turlarini litsenziyalash toʻgʻrisidagi amaldagi nizomlarni ikki oy muddatda tanqidiy tahlil qilib chiqsinlar hamda yangilangan nizomlarni tasdiqlash uchun Vazirlar Mahkamasiga kiritsinlar. Nizomlarni ishlab chiqishda “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuni talablariga qatʼiy rioya qilinishi taʼminlansin, bunda arizalarni qabul qilish va litsenziyalar berish tartibotlarini imkoni boricha soddalashtirish nazarda tutilsin. 4. Belgilansinki, Faoliyatning ayrim turlarini litsenziyalash toʻgʻrisidagi yangilangan tegishli nizomlar qabul qilingunga qadar yangi litsenziyalar berish, ilgari berilgan litsenziyalarning amal qilish muddatini uzaytirish, ularni qayta rasmiylashtirish litsenziyalovchi organlar tomonidan “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuniga hamda amaldagi qonun hujjatlariga muvofiq, mazkur Qonunga zid boʻlmaganda, amalga oshiriladi. 5. Vazirlar Mahkamasining 2-ilovaga muvofiq ayrim qarorlari oʻz kuchini yoʻqotgan deb hisoblansin, ayrimlariga oʻzgartirishlar kiritilsin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin. Koʻpriklar va tonellarni loyihalashtirish, qurish, ulardan foydalanish va ularni taʼmirlash. Mudofaa obyektlarini loyihalashtirish, qurish, ulardan foydalanish va ularni taʼmirlash. Xavfi yuqori boʻlgan obyektlarni hamda potensial xavfli ishlab chiqarishlarni loyihalashtirish, qurish va ulardan foydalanish. Nodavlat taʼlim muassasalarining faoliyati. Diniy taʼlim muassasalarining faoliyati. Pirotexnika buyumlarini (harbiy maqsaddagi mahsulotlardan tashqari) yaratish, ishlab chiqarish, tashish, saqlash, realizatsiya qilish, ulardan foydalanish, ularni yoʻq qilish va utilizatsiya qilish. Fuqaroviy va xizmat qurolini hamda uning oʻq-dorilarini ishlab chiqarish, taʼmirlash va realizatsiya qilish. Giyohvandlik vositalari, psixotrop moddalar va prekursorlarni olib kirish (olib chiqish), saqlash, sotish (berish), taqsimlash, tashish, yaratish va ishlab chiqarish, tayyorlash, yoʻq qilish, giyohvandlik vositalari, psixotrop moddalar va prekursorlardan ilmiy va oʻquv, ishlab chiqarish maqsadlarida, shu jumladan tibbiyot va veterinariyada foydalanish, shuningdek tarkibida giyohvand modda boʻlgan oʻsimliklarni oʻstirish. Tibbiy faoliyat. Auditorlik faoliyati. Lotereyalar tashkil etish. Baholash faoliyati. Birja faoliyati. Bojxona ombori taʼsis etish. Bojsiz savdo doʻkonini taʼsis etish. “Erkin omborxona” bojxona rejimida omborxona taʼsis etish. Turizm (turoperator) faoliyati Qurol-yarogʻ va uning oʻq-dorilarini, himoyalanish vositalarini, harbiy texnikani, ularning ehtiyot qismlari, butlovchi qismlari va priborlarini (agar ulardan boshqa tarmoqlarda foydalanilmasa), shuningdek ularni ishlab chiqarish uchun maxsus materiallarni va maxsus asbob-uskunani yaratish, ishlab chiqarish, taʼmirlash va realizatsiya qilish. Boʻshayotgan harbiy-texnika vositalarini tugatish (yoʻq qilib tashlash, utilizatsiya qilish, koʻmib tashlash) va qayta ishlash. Bank faoliyati. Qimmatbaho qogʻozlar blankalarini ishlab chiqarish. Garovxonalar faoliyati. Mikrokredit tashkilotlari faoliyati. Toʻlov tizimlari operatorining faoliyati. Toʻlov tashkilotlarining faoliyati. Axborotning kriptografik himoya vositalarini loyihalashtirish, tayyorlash, ishlab chiqarish, realizatsiya qilish, taʼmirlash va ulardan foydalanish. Telekommunikatsiyalar tarmoqlarini loyihalashtirish, qurish, ulardan foydalanish va ularga xizmat koʻrsatish. Audiovizual asarlarni, fonogrammalar va EHM uchun yaratilgan dasturlarni koʻpaytirish. Fonogrammalarni tayyorlash. Qimmatbaho metallar va qimmatbaho toshlardan zargarlik va boshqa buyumlarni ishlab chiqarish. Affinaj faoliyati. Qimmatli qogʻozlar bozorida kasbiy faoliyat bilan shugʻullanish. Veterinariya faoliyati. Advokatlik faoliyati. “Oʻzbekoziqovqatzaxira” meva-sabzavot mahsulotlarini tayyorlash va gʻamlash korxonalari uyushmasi tarkibiga kiradigan meva-sabzavot mahsulotlarini tayyorlash va gʻamlash korxonalari tomonidan amalga oshiriladigan isteʼmol tovarlari ulgurji savdosi. Konsert-tomosha faoliyatini amalga oshirish. Arxitektura-shaharsozlik hujjatlarini yaratish. Qurilish loyihalarining ekspertizasini oʻtkazish. Balandliklarda sanoat alpinizmi usullarida taʼmirlash, qurilish-montaj ishlarini bajarish. Avtomobil transportida yoʻlovchilarni va yuklarni shaharda, shahar atrofida, shaharlararo va xalqaro yoʻnalishlar boʻyicha tashish. Yoʻlovchi va yuklarni ichki hamda xalqaro temir yoʻl transporti qatnovlarida tashish. Ulgurji savdo, Ulgurji savdo korxonalari uyushmasi tarkibiga kiruvchi hududiy bazalar tomonidan amalga oshiriladigan ulgurji savdo bundan mustasno. Neft, gaz hamda gaz kondensatini qazib chiqarish, qayta ishlash va realizatsiya qilish. Neft mahsulotlarini (avtobenzin, aviabenzin, ekstrabenzin, dizel yonilgʻisi, aviakerosin, mazut, pechka qoramoyi, neft bitumi, shuningdek, texnik moy va moylash materiallarini) realizatsiya qilish, zavodda idishlarga qadoqlanganlari bundan mustasno (neft mahsulotlarini AYQSh va moy almashtirish punktlarida sotishdan tashqari). Magistral gaz quvurlari, neft quvurlari va neft mahsulotlari quvurlarini loyihalashtirish, qurish, ulardan foydalanish va ularni taʼmirlash. Geodeziya va kartografiya faoliyati. Noshirlik faoliyati. Portlovchi va zaharli moddalarni, ularni qoʻllagan holda materiallar va mahsulotlarni, shuningdek, portlatish vositalarini yaratish, ishlab chiqarish, tashish, saqlash va realizatsiya qilish. Ionlashtiruvchi nurlanish manbalari bilan muomalada boʻlish sohasidagi faoliyat. Qimmatbaho va nodir metallar, qimmatbaho toshlar qazib olish. Atom energiyasidan foydalanish sohasidagi faoliyat. Etil spirti va alkogol mahsulotlarini ishlab chiqarish (tabiiy vino bundan mustasno), shuningdek, alkogol mahsulotlarining ulgurji savdosi. Farmatsevtika faoliyati. Rieltorlik faoliyati. Nodavlat taʼlim muassasalarining chet tillarni oʻrganish boʻyicha oʻquv kurslarini tashkil etish sohasidagi faoliyati. Moddiy madaniy merosning koʻchmas mulk obyektlarini asrashga doir faoliyat. Sugʻurtalovchilar va sugʻurta brokerlarining sugʻurta faoliyati. 1. Oʻzbekiston Respublikasi Vazirlar Mahkamasining “Faoliyatning ayrim turlari bilan shugʻullanish uchun maxsus ruxsatnomalar (litsenziyalar) berish tartibini takomillashtirish toʻgʻrisida” 1994-yil 19-apreldagi 215-son qarori (Oʻzbekiston Respublikasi QT, 1994-y., 4-son, 23-modda). 3. Oʻzbekiston Respublikasi Vazirlar Mahkamasining “Oʻzbekkino” davlat-aksionerlik kompaniyasini tashkil etish va uning faoliyati masalalari toʻgʻrisida” 1996-yil 12-iyuldagi 247-son qarori 16-bandining uchinchi xatboshi (Oʻzbekiston Respublikasi QT, 1996-y., 7-son, 20-modda). 4. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining baʼzi qarorlariga oʻzgartirishlar, qoʻshimchalar kiritish va baʼzi qarorlarini oʻz kuchini yoʻqotgan deb hisoblash toʻgʻrisida” 1997-yil 7-fevraldagi 68-son qarori 1-bandining “a” kichik bandi (Oʻzbekiston Respublikasi QT, 1997-y., 2-son, 4-modda). 5. Oʻzbekiston Respublikasi Vazirlar Mahkamasining “Korxonalar (tashkilotlar)ga faoliyatning ayrim turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi Nizomga qoʻshimchalar kiritish haqida” 1997-yil 21-fevraldagi 99-son qarori (Oʻzbekiston Respublikasi QT, 1997-y., 2-son, 7-modda). 6. Oʻzbekiston Respublikasi Vazirlar Mahkamasining “Oʻzbekiston Respublikasida noshirlik faoliyati bilan shugʻullanish masalalarini tartibga solish toʻgʻrisida” 1997-yil 11-avgustdagi 393-son qarorining 2-bandi. 7. Oʻzbekiston Respublikasi Vazirlar Mahkamasining “Oʻzbekiston Respublikasi Prezidentining “Alkogolli mahsulot ishlab chiqarishga davlat monopoliyasini joriy etish toʻgʻrisida”gi Farmonini bajarishga oid chora-tadbirlar haqida” 1997-yil 14-avgustdagi 398-son qarorining 6-bandi (Oʻzbekiston Respublikasi QT, 1997-y., 8-son, 28-modda). 8. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining baʼzi qarorlariga oʻzgartirishlar kiritish va ayrimlarini oʻz kuchini yoʻqotgan deb hisoblash toʻgʻrisida” 1997-yil 23-oktabrdagi 482-son qarori 1-bandining “g” kichik bandi (Oʻzbekiston Respublikasi QT, 1997-y., 10-son, 34-modda). 9. Oʻzbekiston Respublikasi Vazirlar Mahkamasining “Toshkent shahrini neft mahsulotlari bilan taʼminlashni yaxshilash chora-tadbirlari toʻgʻrisida” 1998-yil 7-sentabrdagi 382-son qarori 1-bandining uchinchi xatboshi (Oʻzbekiston Respublikasi QT, 1998-y., 9-son, 33-modda). 10. Oʻzbekiston Respublikasi Vazirlar Mahkamasining “Avtomobil yonilgʻisi quyish shoxobchalarining ishini takomillashtirish va respublika isteʼmolchilarini neft mahsulotlari bilan taʼminlashni yaxshilash chora-tadbirlari toʻgʻrisida” 1998-yil 18-sentabrdagi 397-son qarori 10-bandining ikkinchi xatboshi (Oʻzbekiston Respublikasi QT, 1998-y., 9-son, 35-modda). 11. Oʻzbekiston Respublikasi Vazirlar Mahkamasining “Spirt va alkogolli mahsulotlar ishlab chiqarish va ularning aylanishi ustidan davlat nazoratini mustahkamlash yuzasidan qoʻshimcha chora-tadbirlar toʻgʻrisida” 1999-yil 5-yanvardagi 2-son qaroriga 5-ilovaning 1-bandi (Oʻzbekiston Respublikasi QT, 1999-y., 1-son, 2-modda). 12. Oʻzbekiston Respublikasi Vazirlar Mahkamasining “Korxonalar (tashkilotlar)ga faoliyatning ayrim turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi Nizomga oʻzgartirish kiritish haqida” 2001-yil 24-yanvardagi 52-son qarori (Oʻzbekiston Respublikasi QT, 2001-y., 1-son, 5-modda). 13. Oʻzbekiston Respublikasi Vazirlar Mahkamasining “Giyohvandlik vositalari, psixotrop moddalar va prekursorlarning muomalada boʻlishi bilan bogʻliq faoliyatni litsenziyalash toʻgʻrisida” 2001-yil 29-yanvardagi 56-son qarorining 6-bandi (Oʻzbekiston Respublikasi QT, 2001-y., 1-son, 7-modda) va ushbu qarorga 2-ilova. 1. Oʻzbekiston Respublikasi Prezidenti huzuridagi Vazirlar Mahkamasining 1992-yil 28-avgustdagi 401-son qarori bilan tasdiqlangan Oʻzbekiston Respublikasi davlat gerbi tasvirini tayyorlash va uni koʻplab ishlab chiqarish tartibining 1-bandida (Oʻzbekiston Respublikasi QT, 1992-y., 8-son, 26-modda): birinchi xatboshidagi “tegishli ruxsat (litsenziya) berilgan korxonalar tomonidan amalga oshiriladi” soʻzlari “ushbu tasvirning badiiy qiymatini taʼminlash va uning tasdiqlangan etalonga toʻliq muvofiq boʻlishi sharti bilan yuridik va jismoniy shaxslar tomonidan amalga oshirilishi mumkin” soʻzlari bilan almashtirilsin; ikkinchi xatboshi chiqarib tashlansin. 3. Oʻzbekiston Respublikasi Vazirlar Mahkamasining 1995-yil 12-oktabrdagi 399-son qarori bilan tasdiqlangan Oʻzbekiston Respublikasi aholisiga maishiy xizmat koʻrsatish qoidalarida (Oʻzbekiston Respublikasi QT, 1995-y., 10-son, 40-modda): I boʻlimning 3-bandi oʻz kuchini yoʻqotgan deb hisoblansin; II boʻlimning 9-bandidagi “ruxsat etuvchi guvohnomalar olingan” soʻzlari chiqarib tashlansin. 4. Oʻzbekiston Respublikasi Vazirlar Mahkamasining 1995-yil 4-noyabrdagi 453-f-son farmoyishida: 1-band quyidagi tahrirda bayon qilinsin: “Belgilab qoʻyilsinki, xorijiy hamda boshqa yuridik va jismoniy shaxslar (non pishirish boʻyicha yakka tartibda mehnat faoliyati bilan shugʻullanuvchi shaxslardan tashqari) keyinchalik sotish uchun non va non-bulka mahsulotlarini faqat oʻzlari respublika tashqarisidan xarid qilishadigan un yoki gʻalladan pishirishlari mumkin. 2-band oʻz kuchini yoʻqotgan deb hisoblansin.